
už jį moka šv. Juozapas. Vis dėlto šv. Juozapas visuomet ieško žmonių, kuri 
įvairiausiais būdais padėtų jam plėsti Jėzaus karalystę: materialine pagal 
platindami religinę literatūrą, malda ar kitais gerais darbais. Kad šventasis Die 
Sūnaus Globėjas galėtų toliau tęsti savo didį darbą, reikia kiekvieno Žmogaus 
atsiliepimo į jo kvietimą. Ž 


Žmonės dažnai klausia, kiek kainuoja Aplinkraštis. Jis duodamas NEMOKAMAI, nes. . 


Niinni. Žaaiin 


Švč. Mergelei Marijai suteikta galia sieloms 


Kiekvienam  praktikuojančiam kataliku yra žinomos 
| gegužinės pamaldos bei Švč. Mergelės Marijos šventės ir 
| įprastos maldos Jai. Ypač gegužės mėnesį mes meldžiamės 
| Marijai, kalbėdami Rožančių ir Švč. Mergelės Marijos litaniją, 
ir, pagal seną paprotį namuose puošiame Jos paveikslą 
"žaliomis šakelėmis, gėlėmis ir susirenkame prie jo maldai. 
"Labai svarbu giliai suprasti priežastis, kodėl mes Jai skiriame 
"Jpatingą garbinimą bei pamaldumą, pranokstantįį pagarbą 
| visiems kitiems šventiesiems. 

| "Kai Dievo Sūnus panoro ateiti į pasaulį, per arkangelą 
| Gabrielių Jis kreipėsi į Mariją. Įsikūnijimas įvyko tik gavus Jos 
sutikimą. Marija yra kaip Dievo vartai į pasaulį ir todėl, dėl 
laisvo Dievo nuosprendžio, Jo bendradarbė išganymo darbe. 
„Pagal Dievo nuosprendį mes gavome Atpirkėją tik per Mariją, 
ir aipirkimo darbas bei viskas, kas nuo jo priklauso, pradedant 
„Bažnyčios įsteigimu, buvo atlikta Jai bendradarbiaujant ir 
L tarpininkaujant. Marija yra kiekvieno malonės būklėje esančio 
žmogaus ir visos Bažnyčios dvasinė motina. Ji pagimdė 
„ Bažnyčios galvą, kuri yra Kristus, Ji gimdo ir jos narius. 
Kadangi Dievas niekada nesikeičia, tai kiekvieną malonę 
atskiram žmogui Jis suteikia per Mariją, taip pat ir Bažnyčios 
ainaujinimas Šventojoje Dvasioje neįvyks be Marijos tarpinin- 
kavimo. 

1“ „Per Švenčiausiąją Mergelę Mariją Jėzus Kristus atėjo į 
1 pasaulį, per ją jis turi ir karaliauti pasaulyje.“ Todėl visų 
mūsų akys žiūri į Mariją su viltimi pagaliau išvysti mūsų dabar 


"Šv. Liudvikas Grinjonas de Monforas, Traktatas apie tikrąjį pamaldumą Šventa- 
jai Mergelei, Auksinė knyga, nr. 1, p. 11. 

taip paniekintą Bažnyčią prisikėlusią iš mirties miego ir 
nugalėjusią priešus, norinčius ją sugriauti iš išorės ir iš vidaus, 
ir vėl šviečiančią Dievo garbei bei sielų išganymui. 

Bet neužtenka tik žiūrėti į Mariją, reikia Ją karštai prašyti, 
reikia Jai atiduoti visas savo jėgas ir paaukoti savo gyvenimą. 
Jeigu Dievo priešai kovoja nesiliaudami, nesiskysdami skaus- 
mu, vargu ar darbu, jeigu jie aukoja gyvybę blogiui, kodėl mes 
negalėtume paaukoti Dievui nors menkiausio dalyko? 


Bet grįžkime prie mūsų temos ir pasvarstykime Marijos 
galią. 
Dievas norėjo ne tik atlikti išganymo darbą Jai tarpinin- 
kaujant, Jis nori per Ją formuoti išrinktųjų sielas. Sielų forma- 
vimas taip pat yra Jos motinystės dalis. 

Marija niekada nenustoja dovanoti Dievui Tėvui tikrų 
vaikų, Dievui Sūnui gyvų narių, Šventajai Dvasiai dorybėmis 
papuoštų šventovių. 

Dievas Tėvas nori, kad Marija visuomet pasiliktų Jo 
vaikuose ir suteiktų jiems dieviškosios gyvybės. Jis nori, kad Ji 
būtų jų motina, kaip Jis pats yra jų tėvas. Jis duoda dieviškosios 
malonės gyvybę tik per Mariją. Niekas negali turėti Dievo savo 
tėvu, neturėdamas Marijos savo motina. Todėl šventieji rašė, 
kad būti abejingam Marijai ir Jos nemylėti yra amžinojo 
pasmerkimo ženklas. „Dievas Tėvas nepasakė Marijai 
apsigyventi juose, nes jie - Ezavo.“! 

Dievo Sūnus kiekvieną dieną nori atnaujinti įsikūnijimą 
savo nariuose per Mariją. „Pranokdamas save patį ir visa, ką 
čia sakau, šventasis Augustinas teigia“, jog visi paskirtieji, 
idant atitiktų Dievo Sūnaus paveikslą, šiame pasaulyje yra 
paslėpti Švenčiausiosios Mergelės įsčiose, ten saugomi, 


! Šv. Liudvikas Grinjonas de Monforas, Traktatas apie tikrąjį pamaldumą Šventa- 
Jai Mergelei, Auksinė knyga, nr. 30, p. 21. 
* De Virg., 1. 1, c. 6; De Symb. ad catech., serm. 4. 

maitinami, išlaikomi ir ugdomi gerosios Motinos, kol ji 
pagimdo juos šlovei po mirties — ji yra tikroji jų gimimo diena, 
kaip teisiųjų mirtį vadina Bažnyčia. O malonės paslaptie, 
nežinoma atmestiesiems ir menkai pažįstama paskirtiesiems!“' 

Dievas Šventoji Dvasia formuoja išrinktuosius, mistinio 
Kristaus Kūno (Bažnyčios) narius, Marijoje, kaip formavo 
Jėzaus fizinį kūną Jos įsčiose. Sielų pašventinime Jis remiasi 
Marija, kuri visuomet pasilieka Jo Sužadėtine. Siela, kurioje 
yra įsišaknijusi Marija, yra tuo vaisingesnė, kuo Marija 
daugiau jai vadovauja. Jos vaisiai primena Mariją, sielos 
dorybės suteikia panašumo į Ją. Tokiose sielose įvyksta naujos 
Sekminės. Jos yra Marijos triumfas žemėje. 


Padarykime išvadas. 

Kaip Marija galėtų duoti dieviškosios gyvybės ir Dievui 
Tėvui naujų vaikų, jeigu Ji neturėtų jiems tikros galios ir 
autoriteto? 

Kaip Marija galėtų duoti mistiniam Kristaus Kūnui naujų 
narių ir juos formuoti, maitinti, ginti, tobulinti bei vesti į 

„amžinąjį gyvenimą, jeigu Ji neturėtų nenuginčijamų teisių į 
L juos? 

Kaip Marija galėtų formuoti Šventajai Dvasiai naujų 
reriovių, pasižyminčių šventumu, Jeigu Ji neturėtų galios 
sielos vidinėms paslaptims, kur gyvena Šventoji Dvasia? 

1 Marija negalėtų įvykdyti visų tų dalykų, jeigu Ji neturėtų 
| ypatingos galios ir nebūtų, kaip yra iš tikrųjų, išrinktųjų motina, 

" Jųvaldovė ir karalienė. Jos rankose yra galia vesti juos vidiniu 

| malonės keliu, kol jie įeis į dangišką laimę ir šlovę. 

4 Šita valdžia sieloms yra vienintelė tokia malonė ir Dievo 

L suteikta privilegija. Siela yra skirta Dievui. Tik Jis kaip Kūrėjas 

| ir Atpirkėjas turi teisę nenaudodamas jėgos įeiti į sielas ir vesti 


Ž "Šv. Liudvikas Grinjonas de Monforas, Traktatas apie tikrąjį pamaldumą Šventa- 
“jai Mergelei, Auksinė knyga, nr. 33, p. 22. 

jų protą ir valią į gėrį. Žmogaus laisvės triumfas yra laisvai 
pasiduoti Dievo vadovavimui. Šventumas yra ne kas kita, kaip 
sąmoningas ir norus buvimas harmonijoje su dieviškuoju 
Mokytoju. 

Dievas, nuo nieko nepriklausydamas savo nuospren- 
džiuose, norėjo leisti Marijai dalyvauti savo galioje sielos vidui. 
Savo nuožiūra Ji įeina ten, kur niekas be sielos sutikimo negali 
įeiti, ir nepažeisdama jos laisvės, padaro savo geradarybes ten, 
kur vadovauja laisva žmogaus valia ir kur yra jo širdies 
paslaptis. 

„Per Švenčiausiąją Mergelę Mariją Jėzus Kristus atėjo į 
pasaulį“, per Mariją, Jis pašventina sielas, per Ją „jis turi ir 
karaliauti pasaulyje“! bei paruošti antrąjį savo atėjimą. 

Tęskime išvadas. 

Jeigu yra taip, kaip rašo šv. Liudvikas, tada mes negalime 
padaryti nieko geresnio dėl savo sielos išganymo ir savo 
laimės, kaip pasiaukoti Marijai su viskuo, kas esame ir ką 
turime. Tai yra geriausias kelias norint rasti savo vietą Dievo 
plane. Nėra kito kelio, kur mūsų gyvenimas galėtų duoti 
gausesnių ir tikresnių vaisių. 

Jeigu taip yra, tada kvieskime visus, kuriuos mylime, 
pasiaukoti Marijai, o jeigu neįmanoma, paveskime juos Marijai 
savo maldomis, prašydami, kad Ji juos trauktų prie Dievo, 
saugotų ir gintų. Dievui nėra negalimų dalykų. Tą patį galime 
pasakyti apie Marijos prašymus dėl sielų ir apie Jos globą. 
Marijos globa ir užtarianti galia nežino beviltiškų atvejų. 


Dabar mes suprantame, kad pamaldumas Marijai nėra 
pagrįstas kažkokiais maldingų žmonių jausmais, bet realybe, 
Dievo malonių tvarka, tuo keliu, kuriuo pats Dievas norėjo eiti. 


! Šv. Liudvikas Grinjonas de Monforas, Traktatas apie tikrąjį pamaldumą Šventa- 
jai Mergelei, Auksinė knyga, nr. 1, p. 11. 

Mes suprantame, kad pamaldumas Marijai yra reikšmingas 
ne tik pavieniams žmonėms, bet ir visai Bažnyčiai. Kuo daugiau 
ir sąmoningiau žmonės sems iš šito malonės kanalo, tuo 
greičiau įvyks tikras Bažnyčios atsinaujinimas. 

Jaunimo tikėjimas ir dorovė būtų daug stipresnė, jeigu jis 
nebūtų masiškai vežamas į protestantišką Taize vienuolyną, 
ugdantį religinį indiferentizmą, jeigu čia, Marijos žemėje, 
atsirastų kunigų, kurie suburtų prie Marijos, kurie skatintų 
gyventi vadovaujantis Jos skaistumo ir Jėzaus meilės pavyzdžiu, 
kurie padėtų Jai pavesti visą savo gyvenimą ir rodytų 
didvyrišką ištikimybės kelią. 

Ar pavadinimu „Marijos žemė“ nenorima pasakyti, kad 
Lietuva ypatingu būdu yra Marijos nuosavybė ir pavesta Jos 
globai? Ar šitas pavadinimas neįpareigoja ypač karštai 
tarnauti Jėzui per Mariją ir rūpintis Kristaus bei Marijos 
garbe? Ar mūsų ateitis, laimė ir šalies gerovė nepriklauso nuo 
ištikimybės šiam uždaviniui? Ir, pagaliau, ar mes neprarasime 
paskutinės vilties, jeigu užmiršime Mariją? 

Lietuva atrodo vėl nepriklausoma, bet iš tikrųjų yra 
nelaisvėje. Praeities didvyrių, laisvės kovotojų, garbinimas 
atrodo kaip pavojinga ironija, matant, kad beveik niekas iš šių 
kovotojų, kaip, deja, ir didžioji Bažnyčios dalis, nebesistengia 
vaduoti Lietuvos iš neskaistumo, pinigų, ambicijų ir slaptų jėgų 
vergovės. Tyla pasitarnauja blogiui. Jaunimas negali, o kartais 
ir nenori žinoti, kur veda mūsų padėtis. 


Atsinaujinimas ateis tik per Mariją. Jai duota pergalė prieš 
visą pragaro galią. Mes turime grįžti pas Mariją ir susirinkti po 
Jos vėliava. 

Mes patys turime eiti į priekį, gyventi visiškai pasi- 
aukodami Marijai ir karštai prašyti, kad Ji visus, 0 ypač 
jaunimą, trauktų prie savęs. 

Mes gyvename apsisprendimo laikotarpiu. Marija turi mus 
stiprinti, nes kova ilga ir ypač skausminga, o kai kurie iš tų, 

kurie turėtų stovėti Marijos pusėje, užmigo ir nebemato tikrojo 
priešo. 

Norinčius rasti saugų kelią per Mariją, kviečiame dalyvauti 
marijinėse rekolekcijose, kurios remiasi šv. Liudviko Grinjono 
de Monforo raštais apie tobulą pamaldumą Jai. 

Kviečiame dalyvauti ir šv. Ignaco rekolekcijose, ypač tuos, 
kurie dar nė karto jose nedalyvavo. 


Jūsų Kristuje 


Kun. Josef Persie 


E: AEkGkCGOS 
PAGAL ŠV. IGNACĄ 


Penkios dienos tam, kas svarbiausia gyvenime 


Koks mano gyvenimo tikslas? Kaip išgelbėti savo sielą? Kaip atlikti gerą 
gyvenimo išpažintį? Kaip tvarkyti savo gyvenimą pagal šį tikslą? Kaip 
Kristaus pavyzdys rodo man kelią? Kaip giliau pažinti tikėjimą? Kokia 
mano vieta Bažnyčioje? Kodėl katalikų tikėjimas teisingas? 


Vyrams: liepos 2-7 d. 
Moterims: liepos 16-21 d. 


MARIJINĖS REKOLEKCIJOS 


„Galiausiai aš garsiai pareiškiu, kad perskaitęs beveik visas knygas 
apie pamaldumą Švenčiausiajai Mergelei ir bičiuliškai pasikalbėjęs su 
švenčiausiomis bei išmintingiausiomis pastarųjų laikų asmenybėmis, 
neišgirdau ir nesužinojau nieko panašaus į mano norimą apibūdinti 
pamaldumo Šventajai Mergelei praktiką, reikalaujančią iš sielos daugiau 
pasiaukojimo Dievui, išvalančią ją pačią ir jos savimeilę, kuo ištikimiausiai 
išlaikančią ją malonėje ir malonę joje, kuo tobuliausiai ir lengviausiai 
suvienijančią ją su Jėzumi Kristumi ir galiausiai pašlovinančią Dievą, 
pašventinančią sielą ir naudingą artimui. 

Kadangi šio pamaldumo esmė slypi viduje, kurį jis turi formuoti, ne 
visi supras jį vienodai: kai kurie sustos prie to, kas jame išoriška, bet toliau 
nebeis, ir tokių bus daugiausia; kai kurie, labai nedaugelis, įžengs į jo vidų, 
bet palypės tik vieną laiptelį. Kas užkops į antrą? Kas pasieks trečią? 
Galiausiai kas ten pasiliks? Tik tas, kuriam Jėzaus Kristaus Dvasia atskleis 
šią paslaptį ir nuves ten kaip labai ištikimą sielą, kad ji galėtų daryti 
pažangą iš dorybės į dorybę (Ps 83, 8), iš malonės į malonę, iš šviesos į 
"šviesą iki pat virtimo Jėzumi Kristumi ir iki pat jo amžiaus žemėje bei 
šlovės danguje pilnatvės (Ef 4, 13)“ 

Šv. Liudvikas Grinjonas de Monforas, Auksinė knyga, nr. 118-119 


Liepos 30 - rugpjūčio 4 d. 


Visos rekolekcijos vyks Kaune, Šv. Kazimiero priorate, Birutės g. 1. 
Norinčius dalyvauti rekolekcijose, prašome kreiptis į priorato kunigus 
tel.: (8—37) 345357, 8—-618—12953 arba el. paštu prioratas(Ofsspx.lt 

Apie dvasios pasiryžimą arba apie rekolekcijas! 


I. Reikia jomis naudotis 


Dvasios pasiryžimas arba rekolekcijos yra pasišalinimas nuo 
įprastų dienos pareigų ir užsiėmimas vien tik sielos reikalais. 
Rekolekcijos geriausiai padeda pasiekti sielos šventumą. Per 
rekolekcijas siela nusišalina nuo aplinkybių, vedančių į nusidėjimus. 
Nusišalinusi siela geriau pažįsta save, tai yra savo silpnybes, ir 
suranda būdų, kaip jų atsikratyti. Pagaliau per rekolekcijas Dievas 
dažniau prakalba į sielą ir jai atidaro savo malonių šaltinius. Žmonių 
triukšmas, kuriame tau tenka kasdieną gyventi, dažnai nuslopina 
Dievo balsą. Per rekolekcijas Dievo balsas pasiekia tavo širdį ir ją 
sujaudina. Rekolekcijų vaisiai yra tokie, kad Dievo malonės 
sujudinta siela ima tinkamiau mąstyti apie išganymą; susigraudinusi 
dėl nedoro gyvenimo, ima gailėtis už kaltes, ragina save atgailai, 
padaro šventų pažadų pataisyti savo gyvenimą. Tau, tai skaitančiam, 
ne mažiau už kitus reikia sustiprinti dvasią. Būdamas užimtas 
kasdieniais savo pašaukimo rūpesčiais, neturi laiko sutelkti minčių ir 
pamąstyti apie sielos išganymą. Rekolekcijos duoda progą sustiprinti 
savo dvasią. Prisimink pirmąsias savo dvasinio gyvenimo dienas. 
Kiek toli esi nuo tų dienų šventumo atsilikęs! Kas sugrąžins tau 
pirmykštį šventumą, jei ne rekolekcijos? Sielos, aukščiausiai 
pakilusios šventume, kasdien apmąsto savo darbus, kasdien daro 
šventus pasiryžimus, nuolatos jaučia sielos priešus ir prieš juos 
apsiginkluoja. Ką gi galima pasakyti apie ne tokias tobulas ir šventas 
sielas? Joms labai reikalingos rekolekcijos, kad galėtų geriau 
pasiruošti kovai su sielos priešais! Dievas tave šaukia jas atlikti. 
Klausyk Jo balso! Skubėk prie Jo malonių šaltinio! 


II. Reikia jomis naudotis tinkamai 


Dievas daug ką yra tau skyręs. Bet tai, ką skyrė, nori tau suteikti 
tik per šias rekolekcijas. Neuždaryk savo širdies Jo balsui ir 


! Ištrauka iš Jean Chapuis knygos Kiekvienos metų dienos apmąstymai, p. 184. 

troškimams. Pats skubėk prie Jo ir pirmasis pulk į Jo prieglobstį. 
Jeigu to nepadarysi, jeigu ir per šias rekolekcijas, kaip ir per kitas, 
jeigu ir šitame darbe, kaip ir kituose, būsi apsileidęs, tai, pasakyk, 
kokios naudos turėsi iš rekolekcijų? Atsimink, ką esi pasižadėjęs per 
paskutiniąsias savo rekolekcijas. Ar tokios gyvenimo permainos iš 
tavęs laukė Dievas? Jeigu nesinaudosi Dievo malonėmis, tai ir su 
tavimi Dievas pasielgs ne kitaip, kaip su neištikimu Jeruzalės miestu. 
Šios rekolekcijos gali būti paskutinės tavo rekolekcijos! Gal nuo tų 
tekolekcijų priklauso tavo amžinybė! Ar norėtum, kad jos būtų 


dvasios maisto iš Tekolėkijų, sėmė šv. Ignacas, šv. Karolis 

Boromiejus, šv. Pranciškus, šv. Teresė ir daug kitų šventųjų! Su 

tokiomis mintimis eik ir tu į rekolekcijas! Neužsiimk niekuo kitu, 

kaip tik tikėjimo tiesų apmąstymu. Daryk tai, ko reikalauja 
' rekolekcijų dvasia. Pats Dievas tau padės atlikti tai, kas sunku ir 
| nepakeliama. 


„Iš tikrųjų toli toli nulėkčiau; apsigyvenčiau tyruose.“ (Ps 55, 8) 


. . 4 LŽ 4/ 1 
Bendrosios pastabos apie šv. Mišias 


Šv. Mišios yra mūsų kulto centras. Tai didis Bažnyčios turtas ir 
brangus Išganytojo palikimas. Bažnyčia, vertindama šv. Mišių auką, 
Šv. Dvasios pamokyta ir panaudodama apaštalų laikų tradicijas, 
sukūrė šv. Mišių Aukai tarsi gražius rėmus, paskirdama jai 
gražiausias ceremonijas. Šv. Mišių esmė yra nesudėtinga ir nedaug 
ko reikalaujanti: mažas duonos kiekis, šiek tiek vyno, lašas vandens 
ir konsekracijos žodžiai, kurie susideda iš kelių sakinių. Tikrai maža 
kas reikalinga. Šv. Mišių auka yra švenčiausias Bažnyčios turtas. 
Šv. Mišių laikymas ir dalyvavimas jose yra kilniausias, koks tik gali 


! Prel. J. Naujokas, Šv. Mišių Auka, 1935 m. Vilkaviškis. 

būti žmogaus gyvenime, veiksmas. Bažnyčia, gerbdama šv. Mišias, 
apsupo jas gražiausiomis apeigomis. Labai rūpestingai ji visa tai 
nustatė ir įsakė laikytis. Ištisi amžiai tobulino šitas ceremonijas. Į 
šv. Mišių apeigas yra įdėta tiek daug minčių, ten glūdi tiek gilios 
prasmės, kad norint šv. Mišias pažinti, jas suprasti ir išgyventi, 
būtina jas studijuoti. Pagarba, dėkojimas ir meilė ragino Bažnyčią 
gražinti tą Auką. Šv. Mišių ceremonijų pažinimas nėra lengvas, o 
tinkamas jų išgyvenimas yra dar sunkesnis. 

Šv. Mišios yra katalikų religingumo centras. Religinis žmogaus 
gyvenimas yra ne kas kita, kaip dalyvavimas Kristaus dvasioje ir Jo 
gyvenime. Tas dalyvavimas Kristaus gyvenime ir Jo dvasioje 
geriausiai pasireiškia šv. Mišių laikyme ir klausyme. Dalyvavimas 
šv. Aukoje suteikia žmogui Kristaus dvasios. Iš šv. Mišių patiriame, 
kokios buvo Jo mintys, norai, darbai ir gyvenimas. Šv. Auka moko, 
kaip reikia garbinti Dievą ir kaip nusilenkti Jo valiai. Dievą mes čia 
išgyvename kaip mūsų minčių, norų, kalbų ir darbų centrą. Toks 
buvo ir Viešpaties Jėzaus gyvenimas. Šv. Mišios yra geriausias 
žmogaus auklėtojas, jeigu tik žmogus supranta jų vertę ir moka į jas 
išgyventi. 

Šv. Mišių laikymas bei klausymas nėra tik privatus dalykas, 
nėra tik maldų kalbėjimas, bet tikras dalyvavimas viešojoje aukoje, 
kurios didžiausias vaisius yra šv. Komunija. Žmogus, klausydamas 
šv. Mišių, jungiasi su visa Bažnyčia, su kunigu, laikančiu šv. Mišias, 
ir, pagaliau, su Išganytoju, aukojančiu už mus save patį. Viešpats 
Jėzus šv. Mišiose sudabartina (repraesentare) tai, ką buvo padaręs per 
Paskutinę vakarienę. Viešpats Jėzus čia aukojasi pats su visomis savo 
gyvenimo paslaptimis, dorybėmis ir maldomis.  Klausydami 
šv. Mišių, mes garbiname vieną Dievą Švč. Trejybėje, reikšdami Jam 
meilę, pagarbą ir atsidavimą. Šv. Mišios ragina aukotis ir mus pačius, 
kad galėtume tiksliau suprasti Kristaus pasiaukojimą. Šv. Mišiose 
kunigas kalba maldas visų žmonių vardu. Žodis „mes“ yra 
vartojamas beveik be išimties. Tikintysis, kalbėdamas liturgines 
maldas, yra raginte raginamas ištikimai tarnauti Dievui, ir tą reikalą 
Jis pats gyvai pajaučia. Visos maldos ir ceremonijos jungia žmogų su 
Kristumi. Šv. Mišios jungia mus su besiaukojančiu Kristumi, su 
visais šventaisiais danguje, su kovojančia žemėje Bažnyčia ir su 

skaistykla. Šv. Auka iš esmės yra bendruomenės auka. Atskiras 
žmogus yra sujungiamas su visais, su visa Dievo šeima ir su 
Kristumi, aukščiausiu kunigu; čia jis atsiduoda Dievui. 

Atskiras žmogus bendrauja su visais šventaisiais, su jų 
gyvenimo grožiu ir naudojasi jų maldomis, nuopelnais ir pavyzdžiu. 
Gražu, gera ir naudinga yra jungtis su šventaisiais. Jungdamiesi su 
jais, mes galime naudotis jų maldomis, nuopelnais, dorybėmis, jų 
atgailomis, išsižadėjimais, Dievo ir artimo meile, jų darbais ir 
kentėjimais. Visa tai, tarpininkaujant Kristui, mes galime aukoti 
Dievui kaip savo nuosavybę ir auką. Tokia auka yra Dievui maloni, 
nes ji susideda iš dorybių, iš nekaltybės, nuolankumo ir artimo 
meilės. Tyra Dievo Motinos, apaštalų, kentėtojų, išpažinėjų ir 
mergelių auka, esant su jais vienybėje, drauge tampa ir mūsų auka. 
Šita mintis nėra tik gražūs žodžiai, bet yra Bažnyčios mintis. Bū- 
dami vienybėje su šventaisiais, naudojamės ir jų gėrybėmis. 

Šv. Mišios jungia mus su visa Bažnyčia žemėje. Tos pačios 
mintys, tie patys geri norai ir pastangos mus visus sujungia, kai 
susirinkę klausome šv. Mišių. Šita mintis gražiai ir aiškiai išoriniu 
būdu pasireikšdavo pirmaisiais krikščionybės amžiais. Ką vienas 
aukodavo, tai priklausė visiems ir drauge tai būdavo visų auka, nes 
visi joje dalyvaudavo. Šita mintis taip pat yra išreikšta ir liturgijoje“. 

Šv. Mišiose sueiname į artimiausius santykius su Viešpačiu 
Jėzumi — mūsų Auka. 

Jis atsiduoda mums pats su visais savo turtais. Jis duoda mums 
savo dorybes, maldas, savo klusnumą, nusižeminimą, visus 
nuopelnus, savo kūdikystės, savo slaptojo ir viešojo gyvenimo turtus, 
savo kentėjimus, taip pat ir savo palaimintojo gyvenimo turtus. Visa 
tai Jis teikia mums, o mes tai aukojame Dievui kaip savo dovanas. Ši 
mintis yra išreikšta maldose po konsekracijos: Unde et memores, 
Supra guae, Supplices. 


"Šv. Kotrynos Sienietės sekretoje pasakyta: ascendant ad te, Domine, guas in 
Beatae Catharinae solemnitate offerrimus, preres et hostia salutaris, virgineo 
fragrans odore. 

* V sekmadienio po Sekminių sekretoje pasakyta: ut guod singuli obtulerunt ad 
honorem nominis tui, cunctis proficiat ad salutem. 

Katalikų charizminis atsinaujinimas! 
Kun. Scott Gardner 


PROBLEMOS ESMĖ 
Katalikų mokymas apie malonę 


Turbūt malonės koncepcijos srityje charizmininkai labiausiai 
nutolsta nuo katalikiškosios doktrinos ir atskleidžia pagrindinę visos 
savo klaidų sistemos šaknį. Kaip minėta anksčiau, charizmininkai 
iškelia būtinybę, kad malonės priėmimą (arba bent „atėjimą“) sieloje 
lydi juntamas reiškinys. Kitaip tariant, krikščionys, kurių sielose 
Dievas tikrai veikia, visada jaučia Jo veikimą. Tai yra visiškai 
neteisinga. 

Pašvenčiamoji malonė, kuri „pašventina sielą“, „apdovanoja 
sielą antgamtiniu grožiu“, „daro teisų Žmogų Dieto draugu... 
Šventosios Dvasios šventykla,.. Dievo vaiku,.. [ir] suteikia jam teisių 
į dangaus paveldėjimą““, yra visiškai sielos nejaučiama. Tai neatmeta 
ypatingo dieviškojo apreiškimo individui apie jo malonės būklę, bet 
toks apreiškimas, be abejo, priklauso neįprastiems ir nėra normalus, 
kaip tvirtina charizmininkai. Kaip sakoma Tridento Susirinkime: 

„Kiekvienas, kai susimąsto apie save ir savo paties silpnumą bei 
nepajėgumą, te su baime ir nuogąstavimu rūpinasi savo buvimu 
malonėje, nes niekas negali žinoti su neklaidingu tikėjimo tikrumu, 
kad jis turi Dievo malonę [išskirta] 

Žinoma, Dievas gali suteikti juntamų veikiamųjų malonių (nors 
tikrai ne visas veikiamąsias malones reikia pajusti) kam Jis nori, bet 
net ir veikiamųjų malonių pajutimas nėra sine gua non. Kadangi 
daug dabartinių malonių yra juntamos ir charizmininkai reikalauja 


! Straipsnis pirmiausia publikuotas 1998 m. kovo mėn. žurnale Angelus. Straipsnio 
pabaiga. Pradžia 16 Aplinkraščio numeryje. 
> „Ludwig Ott, op. cit., p. 257—259, visur. 


3 Kaip cituoja Denziger, op. cit., + 802. 

malonės jutimo, rezultatas yra tas, kad jie painioja pašvenčiamąją 
malonę su veikiamąja malone, iš tiesų paneigdami pirmąją. 

Praktinis pašvenčiamosios malonės neigimas reiškia paneigimą 
katalikų mokymo apie nuteisinimą (kaip neklaidingai išreikšta 
Tridento Susirinkimo kanonuose) ir apie Švenčiausiosios Trejybės 
išorinį veikimą, kuris bus aptartas vėliau. Tegul nelieka nepastebėtas 
šito dalyko svarbumas. Teisingai buvo pasakyta, kad atrodytų 
nereikšmingos klaidos principuose veda į dideles klaidas išvadose. 
Taigi primygtinis charizmininkų reikalavimas jausti malonę yra 
pagrindinė visos klaidų sistemos šaknis. 


Katalikų mokymas apie charizmas 


Negalima neigti, kad Dievas kai kuriems žmonėms kartais 
suteikia juntamas veikiamąsias malones, net nepaprastus reiškinius. 
Tikros charizmos, buvusios ankstyvojoje Bažnyčioje, yra šių 
nepaprastų reiškinių pavyzdžiai. Vienas iš didžiausių charizmininkų 
paklydimų yra bandymas kažką nepaprasto padaryti įprastu — netgi 
reikalingu visiems (žr. ankstesniame tekste). 

Malones, kurias Dievas duoda žmogui, galima suskirstyti į 
keletą kategorijų. Vienas iš padalijimų yra tarp vadinamosios gratia 
| gratis data (laivai suteiktos malonės) ir gratia gratum faciens 
| (malonės, kuri teikia malonumą). Pirmoji, dažnai vadinama 
“ „neatlygintina malone“, reiškia tas malones, kurios yra suteiktos tam 
tikriems asmenims dėl kitų išganymo. Šiai kategorijai priklauso 
tokios ypatingos malonės dovanos kaip charizmos (pranašystės, 
stebuklų dovana, kalbų dovana... plg. 1 Kor 12, 8 ir kiti punktai), 
kunigo konsekracijos galia, [ir] hierarchinė jurisdikcijos galia. Šių 
dovanų turėjimas nepriklauso nuo jų turėtojo asmeninės moralinės 
galvosenos... ! 

Gratia gratum faciens vartojama apibūdinti asmeninio 
pašventinimo malonei, duodamai visiems žmonėms; į šią kategoriją 
patenka tiek pašvenčiamoji malonė, tiek veikiamoji malonė, kuri 
paruošia asmenį nuteisinimui. Šios malonės, skirtingai nuo 
“ neatlygintinų malonių, būtinos visiems. Šv. Tomas Akvinietis, 


"Ludwig Ott, op. cit., p. 221. 

nurodydamas šį skirtumą, abi malonės kategorijas nagrinėja savo 
veikalo Summa dviejose atskirose dalyse II-Ila, pavadintose 
„Traktatas apie malones“ ir „Traktatas apie įstatymus kai kuriems 
vyrams“. Pastarajame aptariamos charizmos. 4 

Įdomu pastebėti, kad šv. Tomas niekada nekalba apie charizmas 
kaip apie šiuolaikinius reiškinius. Jis kalba apie jas tik minėdamas 
apaštalų laikus. Išsamių teologinių šių reiškinių paaiškinimų 
ieškokite jo kūriniuose. 

Iš esmės tikros charizmos buvo dovanos, kurios leido 
ankstyvajai Bažnyčiai greitai plisti iki žinomo pasaulio pakraščių ir 
įsitvirtinti dar iki apaštalų mirties. Kaip nurodyta anksčiau, ir kaip 
išaiškinta Pauliaus Antrajame laiške korintiečiams, dovanų tikslas 
buvo sukurti Bažnyčią, o ne pašventinti tuos, kuriems buvo suteiktos 
dovanos. 

Glosolalija, kalbėjimas kalbomis, buvo duota tam, kad 
Evangelija būtų paskelbta visiems nepriklausomai nuo jų kalbos. 
Pranašystės, išgydymai, stebuklai ir t. t. buvo skirti įrodyti Bažnyčios 
reikalavimų teisėtumui ir skatinti atsivertimams. Bažnyčiai pasiekus 
moralinį universalumą, tokių reiškinių poreikis baigėsi dėl kelių 
priežasčių: Bažnyčią sudarė visų tautybių žmonės, ir Bažnyčia per 
trumpą laiką įrodė besanti tikroji religija. 

Tas pats argumentas šiandien gali būti pateiktas siekiant paneigti 
tikrų charizmų buvimą mūsų laikais. Kadangi Bažnyčia dabar yra 
tiek morališkai, tiek ir fiziškai universali, kiekvienoje tautoje turinti 
savo žmonių, net dvasininkų, kam Evangelijai skelbti reikalinga 
glosolalija? Kadangi Bažnyčia jau 2000 metų yra tikroji religija, ką 
dar jai reikėtų įrodyti? Šv. Augustinas sako: 

„Šventoji Dvasia ir dabar yra gaunama, bet niekas nekalba visų 
tautų kalbomis, nes pati Bažnyčia jau kalba visų tautų kalbomis, o 
kiekvienas, kuris nepriklauso Bažnyčiai, negauna Šventosios 
Dvasios.“! 

Kita vertus, šv. Tomas pripažįsta galimybę, kad galima bjauri, 
velniška tikrųjų charizmų karikatūra, kurią skaitytojas gali ištyrinėti: 


Šv. Augustinas, Traktatas XXXII, In Joan. 
1 


+ II-Ile g172 a 5: Ar iš demonų ateina pranašystės? (atsakymas: 
taip); 

+ II-I 4 172 a 6: Ar demonų pranašai gali išpranašauti tiesą? 
(atsakymas: taip); 

+ II-Ilz ą 178 a 2: Ar piktieji gali daryti stebuklus? (atsakymas: 
taip). 

Gerai žinoma, kad velnias ir jo demonai gali daryti nepaprastus 
dalykus, kurie atrodo kaip stebuklai neatsargiems žmonėms, kaip 
pasakojama istorijoje apie burtininką Simoną ir jo „stebuklingą“ 
levitaciją, demaskuotą šv. Pauliaus. Todėl labai pavojinga priimti bet 
kokį nepaprastą reiškinį kaip iš pirmo žvilgsnio dievišką. Didysis 
mistikas, Bažnyčios daktaras Kryžiaus Jonas, taip dažnai cituojamas 
modernistinių dvasinių „guru“ ir jų nesuprastas, taip pasakė apie 
tariamuosius asmeninius jo amžininkų patiriamus „apreiškimus iš 
Dievo“: 

„Aš labai bijau to, kas vyksta mūsų laikais. Jei kokia nors siela 
po neilgos meditacijos išlaiko atmintyje ką nors iš tų posakių, jie bus 
nedelsiant pakrikštyti kaip atėję iš Dievo, ir darydama tokią prielaidą, 
ji sako: „Dievas man pasakė“, „Dievas man atsakė“. Tačiau tai nėra 
taip, bet, kaip mes atkreipėme dėmesį, šie asmenys patys dažnai yra 
savo pasakymų autoriai.“ 

„Per troškimą juos priimti atidaromos durys velniui. Velnias gali 
apgauti žmogų kitais bendravimo būdais, kuriuos jis gali meistriškai 
sugalvoti ir parodyti kaip tikrus. Kaip sako apaštalas, jis gali 
pasiversti „šviesos angelu“ (2 Kor 11, 14)... Nepriklausomai nuo šių 
supratimų priežasties, žmogui visada gera juos atmesti užsimerkus. 
Jeigu jis to nepadarys, įsileis velniškos kilmės suvokimus ir suteiks 
galių velniui primesti jo bendradarbiavimą. Ne tik šių, bet ir kitų 
velniškų apreiškimų vis daugės, o apreiškimai iš Dievo pamažu bus 
nutraukti, tad galiausiai visi ateis iš velnio ir nė vieno nebeateis iš 
Dievo. Taip atsitiko daugeliui neapdairių ir neinformuotų žmonių“? 

Iš tiesų mūsų Viešpats Jėzus Kristus įspėja Bažnyčią apie pavojų 
priimti tariamuosius stebuklus pagal jų išorę: 


4 Šv. Kryžiaus Jonas, Kopimas į Karmelio kalną, II knyga, 29 sk. 
* Šv. Kryžiaus Jonas, op. cit., II knyga, 11 sk. 

„Atsiras netikrų mesijų ir netikrų pranašų, ir jie darys didelių 
ženklų bei stebuklų, mėgindami suklaidinti, jei įmanoma, net 
išrinktuosius.“ (Mt 24, 24) 

Daug labiau išblaivinantis Jo įspėjimas: 

„Ne kiekvienas, kuris man šaukia: „Viešpatie, Viešpatie!“ įeis į 
dangaus karalystę, bet tik tas, kuris vykdo mano dangiškojo Tėvo 
valią. Daugelis man sakys, anai dienai atėjus: „Viešpatie, Viešpatie, 
argi mes nepranašavo tavo vardu, argi neišvarinėjome demonų tavo 
vardu, argi nepadarėme daugybės stebuklų tavo vardu?!“ Tuomet 
jiems pareikšiu: „Aš niekuomet jūsų nepažinojau. Šalin nuo manęs, 
jūs nedorėliai!“ (Mt 7, 21-23) 

Katalikų mokymas apie Švenčiausiąją Trejybę 

Žinoma, šiame straipsnyje yra neįmanomas kruopštus dogminis 
Švenčiausiosios Trejybės aiškinimas, tačiau, siekiant suvokti 
charizmininkų klaidų rimtumą, svarbu suprasti vadinamąsias išorines 
misijas. Misija, arba siuntimas, suponuoja siuntėją, siunčiamąjį ir 
vietą, į kurią jis siunčiamas. Kalbant apie siuntėją ir siunčiamąjį, 
teologai kalba apie paskirtį Dievo Tėvo kaip To, kuris siunčia, Dievo 
Sūnaus kaip To, kuris yra išsiųstas ir siunčia, ir Dievo Šventosios 
Dvasios kaip To, kuris yra išsiųstas, bet nesiunčia. Katalikiška 
Švč. Trejybės doktrina moko, kad visi išoriniai Švenčiausiosios 
Trejybės veiksmai yra bendri visiems trims dieviškiesiems 
Asmenims. Kalbant apie vietą, į kurią vienas iš dieviškųjų Asmenų 
siunčiamas, turi būti aišku, kad, nors Dievas yra visoje Visatoje, Jo 
buvimo būdas tam tikroje duotoje vietoje pasikeičia, kai siunčiamas 
vienas iš dieviškųjų Asmenų. 

Išorinė Švenčiausiosios Trejybės misija yra dviejų rūšių: 
regimoji ir neregimoji. Asmuo, pas kurį siunčiamas dieviškasis 
Asmuo, nejaučia neregimosios misijos, regimoji misija yra jaučiama. 
Neregimoji misija prasideda po  pašvenčiamosios malonės 
padovanojimo, ir jos tikslas yra Dievo apsigyvenimas teisiojo sieloje. 
Šventajame Rašte paprastai apsigyvenimas priskiriamas viduje 

gyvenančiai Šventajai Dvasiai, bet su Šventąja Dvasia Tėvas ir 
Sūnus taip pat ateina gyventi į teisiųjų sielas'. 

Regimoji Šventosios Dvasios misija apima tokius jaučiamus 
reiškinius, kaip Jos pasirodymas balandžio pavidalu per Viešpaties 
krikštą, Jos nusileidimas ugnies liežuvių pavidalu ant apaštalų per 
Sekmines ir tikros charizmos Bažnyčioje apaštalų amžiuje. Savo 
prigimtimi regimoji misija yra trumpalaikė“. Neregimoji misija yra 
vykdoma suteikiant pašvenčiamąją malonę, tai paprastai vyksta 
vertai priimant sakramentus: 

„Bet svarbiausias Šventosios Dvasios darbas yra sielų 
pašventinimas per malonę... Tai vyksta per sakramentus, o ypač per 
Sutvirtinimo sakramentą Šventoji Dvasia suteikia savo malones ir 
dovanas.“ 

Taigi primygtinis teigimas, kad malonės turi būti juntamos, 
paneigia pašvenčiamąją malonę, taip pat paneigia ir neregimąją 
Šventosios Dvasios misiją ir sumenkina sakramentus: iš išaukštintų 
įprastų malonės kanalų jie tampa tik bažnytinėmis apeigomis, kurių 
vaidmuo yra papildomas greta juntamo „Šventosios Dvasios krikšto“ 
įkrikščioninimo procese (žr. ankstesniame tekste). 


Katalikų mokymas apie pašvenčiamąją malonę ir valią 


į Katalikų doktrina moko, kad pašvenčiamoji malonė, kurią 
| charizmininkai neigia, yra dalyvavimas dieviškajame gyvenime. 
 Mastant apie šį faktą, turi būti vengiama dviejų kraštutinumų. 
Pirmasis yra ta racionalistinė klaida, kuri mato dalyvavimą 
dieviškajame gyvenime tik kaip moralinę vienybę su Dievu, žmogui 
imituojant Jo tobulumus. Kitas kraštutinumas yra kvietistinė, 
| panteistinė idėja, kad siela yra sunaikinta ir perkeista į dieviškumą. 
| Tai yra logiška charizminių idėjų apie valią baigtis, kaip buvo 
“aprašyta anksčiau. 


| "Ludwig Ott, op. cit., p. 74. 
* Šv. Tomas Akvinietis, Summa Theologica, I 443 a 7. 
3 Abbe A. Boulenger, Joc. cit. 

Katalikai žino, kad malonė tobulina prigimtį jos negriaudama. 
Dievas teigiamai formuoja sielą pagal Savo atvaizdą ir įtraukia ją į 
Savo dieviškąjį gyvenimą galia, pranokstančia visas sukurtas sielos 
galias, naudodamas sukurtas galias, kurios laisvai bendradarbiauja su 
dieviškąja valia. Nėra nei pagirtina, nei būtina sunaikinti valią, ji turi 
būti sušvelninta padedant malonei ir nukreipta Dievo valios link. 

Kalbėdamas apie valią ir Šventosios Dvasios veikimą žmogaus 
sieloje, popiežius Pijus XII apibendrina katalikų poziciją: 

„Ne mažiau nutolusi nuo tiesos yra pavojinga klaida tų, kurie iš 
paslaptingos mūsų sąjungos su Kristumi stengiasi išvesti tam tikrą 
nesveiką kvietizmą. Jie priskirtų visą dvasinį krikščionių gyvenimą ir 
jų pažangą dorybėse vien dieviškosios Dvasios veikimui, atmesdami 
ir nepaisydami mūsų bendradarbiavimo. Žinoma, niekas negali 
paneigti, kad Jėzaus Kristaus Šventoji Dvasia yra šaltinis, iš kurio 
antgamtinė galia srūva į Bažnyčią ir jos narius. Nes „Viešpats suteiks 
malonę ir šlovę“, — sako psalmininkas. Bet kad žmonės turėtų nuolat 
daryti gerus darbus, kad jie turėtų karštai siekti malonės ir dorybės, 
kad jie turėtų stengtis nuoširdžiai siekti krikščioniškojo tobulumo 
aukštumų ir kartu geriausiomis savo galiomis skatintų kitus siekti to 
paties tikslo, — viso to dangaus Dvasia nenori atlikti, nebent tik jei jie 
prideda savo dalį kasdiene uolia veikla. „Dieviškosios malonės 
suteikiamos ne tiems, kurie miega, bet tiems, kurie budi“, — sako 
šv. Ambraziejus. Jei mūsų mirtingo kūno nariai stiprėja ir auga juos 
mankštinant, tai daug labiau tai tinka socialiniam Jėzaus Kristaus 
kūnui, kur kiekvienas atskiras narys išlaiko asmeninę laisvę, 
atsakomybę ir elgesio principus. Dėl tos priežasties tas, kuris sakė: 
„Jau gyvenu nebe aš, bet Kristus gyvas manyje“, kartu nedvejodamas 
teigė: „Jo [Dievo] malonė manyje nėra bevaisė, bet aš triūsiau 
sunkiau nei jie visi: ne aš, bet Dievo malonė su manimi.“ Visiškai 
aišku, kad šiuose klaidinguose mokymuose mūsų aptariama paslaptis 
yra mikreipta ne į tikinčiųjų dvasinę pažangą, tačiau į jų apgailėtiną 
pražūtį.“ 


! Popiežius Pijus XII, Mystici Corporis. Žr. Bažnyčios Mokymas. I knyga. 

Nepaneigiamas prieštaravimas 


Pateikus šias charizmines idėjas ir palyginus jas su katalikų 
mokymu, turėtų būti aišku, kad koks bebūtų atskirų asmenų požiūris 
į Bažnyčią ir Tikėjimą, CCR, kaip visuma, nėra katalikiškas 
judėjimas, bet velnio apgaulė. Eilinis charizmininkas gali neigti, kad 
jis klaidingai supranta malonę, Šventosios Dvasios, Švenčiausiosios 
Trejybės išorinę misiją, tačiau sąmoningas savo proto ir valios 
atsisakymas jo numanomas klaidas daro aiškiomis. 

Charizminis mąstymas lygiuojasi į ankstesnių dienų Bažnyčios 
klaidas ir atvirai žavisi protestantizmo erezijomis. Charizmininkų 
palaikoma Bažnyčios Magisteriumo evoliucijos idėja užtikrina, kad 
jie apsigins nuo visų tokių nepagrįstų kaltinimų, kurie čia buvo 
iškelti „pašiepiant mąstymą iki Vatikano II Susirinkimo“. Jų beveik 
protestantiškas tradicijos nepaisymas nuves juos į Biblija paremtą 


 apgynimą vadinamųjų  charizmų, kurias jie gavo, žinoma, 


skandalingai priėmę neva sakramentines nekatalikų apeigas, kurias 


“atliko eretikai. 


Tai, kad dvasininkai nepasmerkė CCR, įeis į istoriją kaip XX a. 


 amaras tokiu pat mastu, kaip Vatikano II Susirinkimo nesugebėjimas 
pasmerkti komunizmo. Iš tikrųjų galima teisėtai stebėtis, ar 
“ charizmininkų „dvasia“ ragina laikytis to paties, kaip „Vatikano II 
Susirinkimo dvasia“, t. y. pasaulio dvasios. 


Katalikų atsakymas: apologetika 


Kadangi charizmininkų įsitikinimai ir praktikos yra neabejotinai 


„ paremtos erezija, galima teisėtai suabejoti ortodoksiškumu tų, kurie 
“ priklauso judėjimui. Žinoma, tik Dievas gali teisti sielas, bet 
„negalima, remiantis vadinamaisiais labdaros motyvais, 
“ ortodoksiškais vadinti tų, kurių veiksmai ir žodžiai turi erezijos 
“ tvaiką. Tai daryti būtų neteisybė ir melas, prilygstantis tiems, kurie 
" laikosi religinio indiferentizmo požiūrio. 


„Taigi jūs pažinsite juos iš vaisių“, — sakė mūsų Viešpats 


“ apaštalams (Mt 7, 20). Iš nuodingų charizminio judėjimo vaisių 
| kiekvienas gali matyti jam būdingą nesuderinamumą su katalikybe ir 
| timtą pavojų, kurį jis kelia tikėjimui. Nežiūrint į aukšto rango 
. dvasininkų neišmanymą ar bendradarbiavimą, reikia pripažinti tiesą 

apie judėjimą ir pavojus, kuriuos jis kelia nesuskaičiuojamai 
daugybei sielų. 

Žinoma, net jei stebuklingai pasikeistų Bažnyčioje vyraujantys 
vėjai, ortodoksų dvasininkų ir pasauliečių pareiga kovoti su CCR 
amaru turi išlikti. Apologetinis gynimas turi būti trejopas: 


+ Katalikai privalo studijuoti, kad geriau pažintų savo tikėjimą, 
ypač sritis, kurias puola charizmininkai, ir sukurti stiprų, objektyvų, 
liturginį pamaldumą, paremtą šiuo tikėjimu, o ne paguodos patirtimi. 

+ Katalikai turi mandagiai atsisakyti dalyvauti bet kokiose 
diskusijose apie vadinamųjų charizmų šiuolaikinėje Bažnyčioje 
ortodoksiškumą. Tikri argumentai gali būti pateikiami tik remiantis 
bendraisiais principais, o apgaulė arba išsisukinėjimas šiuo svarbiu 
klausimu neves į artėjimą prie tiesos, kaip aiškiai parodo šiandieniai 
katalikų ir protestantų „dialogai“. 

+ Katalikai turi Žinoti ir sugebėti paprastais terminais pateikti 
teisingą Bažnyčios mokymą apie sakramentus, malonę, valią, 
prigimtį, Bažnyčios misiją ir Šventosios Dvasios dovanas. Tie 
charizmininkai, kurie laiko save ortodoksais ir tikrai nori Žinoti tiesą, 
klausysis. Tiems, kas atsisako klausytis, šiuo metu atrodo 
tinkamiausi Augustino žodžiai: 

„Kodėl tiesa gimdo neapykantą, ir priešu žmonėms yra virtęs 
Tavo vyras, beskelbiąs tiesą, o tuo tarpu Žmonės myli laimingą 
gyvenimą, kuris yra džiaugimasis tiesa? Nebent dėl to, kad žmonės 
taip myli tiesą, jog kurie kitką myli, norėtų, kad tai, ką jie myli, būtų 
tiesa ir kadangi nenorėtų paklysti, nenori, kad būtų įrodyta juos 
suklydus.“! 


SANTRAUKA 


Katalikų charizminis judėjimas yra amaro graužiamas medis, 
vedantis nuodingus vaisius, velnio pasodintas tarp protestantų ir 
persodintas į Bažnyčią po Vatikano II Susirinkimo. Šiuolaikinių 
dvasininkų kliedesiai jį palaistė, o katalikų kunigų ir pasauliečių 
tinkamo formavimo trūkumas nuvalė ir patręšė dirvą, kurioje jis 


" Šv. Augustinas, Išpažinimai, 10 knyga, 23 skyrius. 

išaugo. Vis daugiau žmonių kasmet valgo jo mirtinus vaisius, ypač 
gresia pavojus lengvai pažeidžiamam jaunimui, taip trokštančiam 
gilaus Dievo pažinimo ir antgamtinio jausmo, kurio jam neduoda 
posusirinkiminė Bažnyčia. Vaikų karta auga galvodama, kad 
charizmininkai yra visiškai normalūs katalikai ar net pranašesni už 
kitus katalikus. 

Šis vaisius tikrai yra sunaikinimo sėkla ir vienas iš 
pavojingiausių vaisių, pasiūlytų žmogui nuo to laiko, kai gyvatė 
pasiūlė pirmąjį vaisių pirmajai Ievai. Te Naujoji Ieva, Švenčiausioji 
Mergelė Marija, kuriai buvo duota galia sutrinti žalčio galvą, užtaria 
Bažnyčią ir išlaisvina pasaulį nuo pražūties, kurioje jis dabar atsidūrė 
dėl katalikų charizminio judėjimo. 

Kai Dievas kūrė mamą 


4 
Gerasis Dievas nusprendė sukurti... Motiną. Ištisas 

“šešias dienas triūsė be atvangos. Atskridęs angelas 
S nusistebėjo: „Tiek daug laiko ji iš tavęs atima, ką?“ , 
; Dievas atsakė: „Taip, bet juk žinai, kokia ji turi būti? 
“ Atspari vandeniui, bet ne iš plastmasės... joje turi būti 180 
Š judančių dalių, kurias būtų galima pakeisti... ji privalo 
„ veikti išgėrusi vien kavos puodelį ir nesustoti, jei dvi 
* dienas nevalgė... jos bučinys turi išgydyti bet ką: ir 
* sulaužytą koją, ir nusivylimą meile... be to, jai reikia šešių 
* porų rankų.“ 

Angelas pakreipė galvą ir nepatikliai sumurmėjo: 
„Sešių porų?“ 

„Rankos — tai dar nėra pats sudėtingiausias dalykas, - 
: paaiškino gerasis Dievas. — Sunkiau padaryti tris poras 
* akių, be kurių neįmanoma įsivaizduoti mamos.“ 
o „Tiek daug?“ 
4 Dievas aiškino toliau: „Viena pora tam, kad 
* klausdama: „Ką ten darote, vaikai?“, matytų, kas dedasi už 
durų, nors jau ir taip viską žino. Antra akių pora jai 
reikalinga pamatyti tai, ko neturėtų matyti, bet privalo 
Žinoti. Ir trečioji — kad pažiūrėtų į nusikaltusį vaiką, kai . 
) jam sako: „Suprantu, bet vis tiek tave myliu.“ 
| „Viešpatie, — angelas švelniai palietė jo ranką, — eik 
miegoti. Tęsi darbą rytoj...“ . 
: „Negaliu, — atsakė Viešpats. — Jau beveik baigiau. Ji | 


„ 


NAD RRAI 


AAA 


ARRARRA 


jau gali pagyti pati, jei susirgo, moka pagaminti pietus 
šešiems asmenims, teturėdama kilogramą mėsos, sugeba 

išlaikyti po dušu devynerių metų vaiką.“ - 
Angelas smalsiai iš visų pusių apžiūrėjo motinos | 

figūrą. „Gal ji pernelyg švelni“, — suabejojo. 
„Bet ir ištverminga! — atkirto Viešpats griežtai. — Tu * 

neįsivaizduoji, ką gali padaryti ir iškentėti motina.“ 2 
„Ar ji moka mąstyti?“ : 
„Ne tik moka, bet maksimaliai išnaudoja savo proto * 

galias, be to, sugeba puikiai vesti derybas“, — patikino 

! Kūrėjas. 

: Tą akimirką angelas pasilenkė prie motinos ir palietė 

J pirštu jos skruostą. 

„Kažkas iškrito“, — tarė atsigręžęs į Dievą. 

„Niekas neiškrito, — pataisė jį Viešpats. — Tai ašara.“ 

„O kam jos reikia?“ 

„Ašara išreiškia džiaugsmą, liūdesį, nusivylimą, 

, skausmą, vienatvę ir išdidumą.“ 

„Tu genijus!“ — sušuko angelas. 

1 Mąsliai šypsodamasis Dievas pridūrė: „Tiesą pasakius, 

| tą daiktelį į jos akis įdėjau ne aš.“ 

Si p į , 
Dievas nesukūrė ašarų. Kodėl jas sukuriame patys? . 
. 

VšĮ „Laetitia“ leidybinio projekto 
„Už Tradiciją“ knygos 


Marija Vinovska. MAKSIMILIJONO KOLBĖS 
PASLAPTIS (Biografija) 

Minkštas viršelis, 144 p. Kaina 16 Lt. 

Šv. Liudvikas Marija Grinjonas de Monforas. AUKSINĖ 


KNYGA 
Kietas viršelis, 324 p. Kaina 24 Lt. 


Knygų serija „BAŽNYČIOS MOKYMAS“ su garsiomis 
enciklikomis ir Bažnyčios Magisteriumo tekstais 

I knyga. Apie Bažnyčią 

Kietas viršelis, 180 p. Kaina 22 Lt. 


II knyga. Bažnyčia ir liberalizmas 
Kietas viršelis, 220 p. Kaina 21 Lt. 


III knyga. Apie Santuokos sakramentą ir auklėjimą 
Kietas viršelis, 239 p. Kaina 21 Lt. 


IV knyga. Modernizmas 
Kietas viršelis, 332 p. Kaina 25 Lt. 


Prel. dr. Feliksas Bartkus, kan. dr. Pijus Aleksa. DIEVAS 
IR ŽMOGUS. Katalikų tikėjimo tiesos, dorovės reikalavimai ir 
priemonės sielai pašvęsti 

Kietas viršelis, 670 p. Kaina 55 Lt. 


TRADICINĖS IR NAUJOSIOS MIŠIOS 
1969 m. liturginės reformos problema (straipsnių rinkinys) 
Minkštas viršelis, 622 p. Kaina 20 Lt. 


Šveicarijos fondas „Už Gyvybę“. MIRJAM... KODĖL TU 
VERKI? Moterų kančios po aborto 
Minkštas viršelis, 184 p. Kaina 5 Lt. 


Šv. Vincentas Lerinietis. PRIMINIMAS 
Minkštas viršelis, 72 p. Kaina 5 Lt. 

Arkivysk. Marcel Lefebvre. ATVIRAS LAIŠKAS 


SUTRIKUSIEMS KATALIKAMS 
Minkštas viršelis, 160 p. Kaina 7 Lt. 


Kun. Juozas Lomanas. OUO VADIS, MODERNIOJI 
EUROPA? 
Minkštas viršelis, 336 p. Kaina 12 Lt. 


ROMA IR TRADICIJA. Šv. Pijaus X kunigų brolijos 


derybos su Vatikanu 2004 metais 
80 p. Kaina 3 Lt. 


Kun. Karl Stehlin. MILITIA IMMACULATAE 
32p. Kaina 7 Lt. 


Tėvas Emanuelis TRAKTATAS APIE BAŽNYČIOS 
TARNYSTĘ 
Minkštas viršelis, 52 p. Kaina 2 Lt. 


AUKŠTYN ŠIRDIS. Katalikų maldos ir giesmės 
Net 900 puslapių ant plono popieriaus, kietas viršelis. Kaina 39 Lt. 


Jean Chapuiss:  KIEKVIENOS "METŲ DIENOS 
APMĄSTYMAI 
Kietas viršelis, 575 p. Kaina 35 Lt. 


Numatoma išleisti 
Serijos „BAŽNYČIOS MOKYMAS“ 
V knyga „Švč. Mergelė Marija išganymo darbe“ 
VI knyga „Apie liturgiją“ (Serija bus tęsiama.) 


nhygas siūlome įsigyti Šv. Kazimiero priorate, Birutės g. 1, Kaune. Galima 
akyti el. paštu prioratas(a)fsspx.lt arba telefonu (837) 34 53 57. 


Liturginis kalendorius 
Gegužė 


1 d. A- Šv. Juozapas Darb., Švč. M. Marijos Sužadėtinis, i išp. — I klasė. 

2d. T - Šv. Atanazas, vysk., išp. ir Bažn. mok. - III klasė. 

3 d. K - Eilinė diena; šv. Aleksandro I, pop., Evencijaus ir Teodulo, kankinių, ir 
šv. Juvenalio, vysk. ir išp., minėjimas. Kunigų ketvirtadienis. 

4 d. P - Šv. Monika, našlė — III klasė. Švč. Jėzaus Širdies penktadienis. 

5 d. Š- Šv. Pijus V, pop. ir išp. — III klasė. Nekaltosios Marijos Širdies šeštadienis. 
6 d. S— IV sekmadienis po Velykų — II klasė. Motinos diena. 

7 d. Pr— Šv. Stanislovas, vysk. ir kank. — III klasė. 

8 d. A- Eilinė diena — IV klasė. 

9 d. T - Šv. Grigalius Nazianzietis, vysk., išp. ir Bažn. mok. — III klasė. 

10 d. K - Šv. Antoninas, vysk. ir išp. — III klasė; šv. Gordijono ir Epimacho, kank. 
minėjimas. 

11 d. P - Šv. Pilypas ir Jokūbas, apaštalai — II klasė. 

12 d. Š- Šv. Nerėjas, Achilas ir Domicelė, merg., bei Pankratas, kank. — III klasė. 
13 d. S— V sekmadienis po Velykų — II klasė. 

14 d. Pr - Eilinė diena — IV klasė; šv. Bonifaco, kank., minėjimas. 

Mažosios litanijos arba maldavimai (Kryžiaus dienos). 

15 d. A- Šv. Jonas Krikštytojas Salietis, išp. — III klasė. Mažosios litanijos. 

16 d. T- Žengimo į dangų vigilija — II klasė. Mažosios litanijos. 

17 d. K - Viešpaties Žengimas į į dangų (Šeštinės) — I klasė. 

18 d. P- Šv. Venantas, kank. — III klasė. 

Prasideda pasiruošimo Sekminėms novena - „Veni Creator“. 

19 d. Š - Šv. Petras Celestinas, pop. ir išp. — III klasė; šv. Pudencijonos, merg,, 
minėjimas. 

20 d. S —- Sekmadienis po Žengimo į dangų — II klasė. 

21 d. Pr- Eilinė diena — IV klasė. 

22 d. A- Eilinė diena — IV klasė. 

23 d. T - Eilinė diena — IV klasė. 

24 d. K- Eilinė diena — IV klasė. 

25 d. P — Šv. Grigalius VII, pop. ir išp. — III klasė; šv. Urbono I, pop. ir kank., min. 
26 d. Š - Sekminių vigilija — I klasė. 

Patariamas pasninkas ir susilaikymas nuo mėsiškų valgių. 

27 d. S - Sekminių sekmadienis — I klasė. 

28 d. Pr - Pirmadienis Sekminių oktavoje — I klasė. 

29 d. A- Antradienis Sekminių oktavoje — I klasė. 

30 d. T - Sekminių metų ketvirčio diena — I klasė. 

Patariamas pasninkas ir susilaikymas nuo mėsiškų valgių. 

31 d. K- Ketvirtadienis Sekminių oktavoje — I klasė. 

| Birželis 


1d. P- Sekminių metų ketvirčio diena — I klasė. 
Švč. Jėzaus Širdies penktadienis. 
Patariamas pasninkas ir susilaikymas nuo mėsiškų valgių. 
2d.Š- Sekminių metų ketvirčio diena — I klasė. 
Nekaltosios Marijos Širdies šeštadienis. 
Patariamas pasninkas ir susilaikymas nuo mėsiškų valgių. 
3d.S- I sekmadienis po Sekminių, Švenčiausiosios Trejybės šventė — I klasė. 
4d. Pr- Šv. Pranciškus Karačijolas, išp. — III klasė. 
5d. A- Šv. Bonifacas, vysk. ir kank. — III klasė. 
6d. T - Šv. Norbertas, vysk. ir išp. — III klasė. 
7d.K- Švenčiausiojo Kristaus Kūno šventė (Devintinės) — I klasė. 
Kunigų ketvirtadienis. 
8d. P- Eilinė diena — IV klasė. 
9 d. Š - Švč. M. Marijos šeštadienis — IV klasė; šv. Primo ir Felicijono, kankinių, 
minėjimas. 
10d. S- II sekmadienis po Sekminių — II klasė. 
11 d. Pr- Šv. Barnabas, apaštalas — III klasė. 
12 d. A - Šv. Jonas Fakundas, išp. — III klasė; šv. Bazilido, Kirino, Naboro ir 
 Nazarijaus, kankinių, minėjimas. 
 13d. T - Šv. Antanas Paduvietis, išp. ir Bažn. mok. (Antaninės) — III klasė. 
“ 14d. K- Šv. Bazilijus Didysis, vysk., išp. ir Bažn. mok. - III klasė. 
„ 15d.P- Švenčiausiosios Jėzaus Širdies šventė - I klasė. 
| 16d. Š- Švč. M. Marijos šeštadienis — IV klasė. 
„ 17d.S- III sekmadienis po Sekminių — II klasė. 
18 d. Pr — Šv. Efremas Siras, diakonas, išp. ir Bažn. mok. — III klasė; šv. Morkaus 
ir Marcelijono, kankinių, minėjimas. 
19 d. A - Šv. Julijona Falkonieri, merg. — III klasė; šv. Gervazo ir Protazo, 
kankinių, minėjimas. 
„ 20d. T - Eilinė diena — IV klasė; šv. Silverijaus, pop. ir kank., minėjimas. 
 21d.K-- Šv. Aloyzas Gonzaga, išp. — III klasė. 
| 22d. P - Šv. Paulinas Nolietis, vysk. ir išp. — III klasė. 
" 23d. Š- Joninių vigilija — II klasė. 
 Md.S- Šv. Jono Krikštytojo Gimimas (Joninės) — I klasė. 
| IV sekmadienio po Sekminių minėjimas. 
 25d. Pr- Šv. Vilhelmas, abatas — III klasė. 
 26d. A- Šv. Jonas ir Paulius, kankiniai — III klasė. 
 27d.T - Eilinė diena - IV klasė. 
 28d. K - Petrinių vigilija — II klasė. 
| 29d. P- Šv. Petras ir Paulius, apaštalai (Petrinės) — I klasė. 
| 30d. Š- Šv. Pauliaus, apaštalo, minėjimas — III klasė; šv. Petro, ap., minėjimas. 

Pamaldų tvarka 
Kaunas 


Gailestingumo Motinos koplyčia 
Birutės g. 1, įėjimas iš Vaidoto g. (prie Panemunės troleibusų žiedo). 


Sekmadieniais: 
9.00 Švč. Sakramento adoracija. 
10.00 Giedotinės šv. Mišios, po jų —- katechezė. 
Šiokiadieniais: 
I- V 7.15 Šv. Mišios* / 18.15 Rožančius (IV 18.00 Švč. Sakramento 
adoracija) / 19.00 šv. Mišios. 
VI 8.15* / 9.00 šv. Mišios. 


* Šių Mišių gali nebūti, prašome iš anksto pasiteirauti tel. 8-618—12953. 


Išpažintį galima atlikti iki Rožančiaus (vakarinių pamaldų), šeštadienį ir 
sekmadienį — iki rytinių šv. Mišių, taip pat kitu laiku, paprašius kunigo. 


Šiauliai 
Šv. J u0zapo namai 
Tilvikų g. 12 


Sekmadieniais: 
16.30 Rožančius. 
17.00 Giedotinės šv. Mišios. 
Išpažintį galima atlikti iki 16.50 val. 


Ketvirtadieniais 18.30 Rožančius. 


Galima susitarti dėl kitų sakramentų, ligonių aplankymo ir katekizmo 


pamokų. Tel: 8—-618—12953. 

Šv. Kazimiero prioratas 
Birutės g. 1, LT-45320 Kaunas 
Tel: (8-37) 345357 
Tel./Faksas: (8-37) 749563 
Mob.: 8-618-12953 
El. paštas: prioratas(a)fsspx.lt 
Interneto svetainė: www.fsspx.lt 
Mūsų sąskaitos AB „Citadele“ banke: 
Tėvo Damiano de Veusterio labdaros ir paramos fondas: 
a.s.: LT44 7290 0000 0170 0223 (aukoms) 
VšĮ „LAETITIA“: 
a. s.: LT71 7290 0000 0170 0222 (knygoms) 
Mūsų darbus remiate jūs. Dėkojame! 


